cyanic-selkie/wikianc huggingface dataset:
Милан Гашиќ
Младост Лучани
По полемиката околу останувањето на Милан Гашиќ во Црвена ѕвезда, некои медиуми објавиле дека тој ќе ја продолжи кариерата во тимот на БСК од Борча. На крајот на јануари 2014 година Братислав Гашиќ објавил ангажман на својот син во тогашниот член на Првата лига на Србија, екипата на Младост од Лучани. Гашиќ својот прв натпревар за екипата на Младост го одиграл во 27то коло од натпреварувањето во сезоната 2013/14, кога се нашол во стартниот состав против тимот на Слога од Краљево. Го започнал и натпреварот од следното коло против новосадски Пролетер, додека во претпоследниот натпревар на неговиот клуб во натпреварувачката сезона, против екипата на Јединство путеви од Ужице, во игра влегол на местото на соиграчот Предраг Живадиновиќ во 82 минута. Младост го добил натпреварот со резултат 4:1, со што и математички го обезбедил првото место на табелата и директен влез во Српската Суперлига.
Гашиќ најголемиот дел од сезоната 2014/15 во највисокото фудбалско натпреварување во Србија, го поминал како резервен играч, а првиот настап го имал во шеснаесетфиналето на Купот на Србија, против екипата на Чукарички на стадионот во Баново брдо. За време на зимската пауза и подготовките за продолжување на сезоната, Гашиќ претрпел повреда 'рскавицата на скочниот зглоб поради што извесно време не тренирал со клубот. Гашиќ својот прв натпревар во српската Суперлига го имал на 13 мај 2015 година, влегувајќи во игра во второто полувреме од натпреварот на местото на соиграчот Небојша Гавриќ. Тоа се случило на натпревар против тимот на ОФК Белград. Неколку минути по влегувањето во игра, во 77 минута, тој направил прекршок над Ивица Јовановиќ, што резултирало со пенал во корист на гостинската екипа и воедно жолт картон за Гашиќ. Подоцна Гашиќ за прв пат се нашол во стартниот состав на својот тим во истото натпреварување. Тоа бил натпреварот од претпоследното коло, против екипата на Раднички од Ниш. Неговиот тим победил со резултат од 1:0. И на овој натпревар Гашиќ заработил картон за опомена. Конечно, Гашиќ сите 90 минути ги одиграл на крајот од сезоната, кога екипата на Младост му гостувал на тимот на Црвена ѕвезда.
Напредак Крушевац
Гашиќ во летото 2015 година, по завршувањето на соработката со поранешниот клуб на Младост од Лучани, во медиумите бил најавен како нов играч на екипата на ОФК Белград, со кој, според тврдењата, требало да потпише четиригодишен договор. Тој го одработил својот прв тренинг со клубот пред почетокот на сезоната 2015/16. Подоцна, ја поминал првата фаза од подготовката во Кањижа, во рамките на кои подготовки одиграл два пријателски натпревари против екипите на Слога од Остојиќ улицата и Омладинац од Степановиќ улицата. Потоа бил вклучен во списокот на играчи за вториот циклус на подготовки кои се спроведувале на Златибор, но во меѓувреме го напуштил клубот и не бил пријавен за да се натпреварува во српската Суперлига.
Во средината на јули 2015 година, Гашиќ се вратил во родниот Крушевац и му се приклучил на тимот на Напредак за прв пат во неговата сениорска кариера. Тој потпишал едногодишен професионален договор со клубот. Гашиќ за време на првиот дел од сезоната 2015/16 во Првата лига на Србија, под водство на тренерот Богиќ Богиќевиќ, еднаш се нашол во официјалниот протокол и тоа во второто коло, на гостувањето кај екипата на Пролетер во Нови Сад. По подготвителниот период со тимот на Напредак во Анталија, Гашиќ на својот личен Фејсбук профил објавил дека го напушта клубот поради незадоволство од тогашниот статус кој го имал кај стручниот штаб. Набргу потоа се преселил во екипата на Темниќ од Варварин, каде настапувал како играч до крајот на сезоната. Покрај петте натпревари кој ги одиграл во Српската лига Исток, Гашиќ одиграл и во финалето на купот на Расинскиот регион, каде што тимот на Темниќ победил со резултат од 2:0 над составот на Трајал од Крушевац.
Борац Чачак
Во средината на 2016 година Гашиќ пред почетокот на на новата сезона во Српската Суперлига се приклучил на тренинзите на екипата на Борац од Чачак. Тој одиграл неколку прелиминарни натпревари со тимот, пред да склучи едногодишен договор со клубот. Поради кадровски проблеми во тимот на Борац, предизвикани од повреди и суспензии на неколку одбранбени играчи, Гашиќ својот прв настап за клубот со тренерот Љубиша Дмитровиќ го имал во 3то коло од првенството во сезоната 2016/17. Бил во стартниот состав против екипата на Вождовац одигран на покривот на Трговскиот центар. Гашиќ поголемиот дел од месец август 2016 година го поминал како резервен играч, по што во последните денови од преодниот рок, бил прекомандуван во екипата на Колубара до крајот на календарската година, односно првиот дел од првата полусезона.
Во периодот поминат во Колубара Гашиќ не настапил во Првата лига на Србија, додека на некои натпревари од тоа натпреварување бил и на клупата за резервни играчи. Прв пат официјално настапил за клубот во шеснаесетфиналето на Купот на Србија, против неговиот поранешен клуб екипата на Младост од Лучани. Гашиќ го одиграл првиот дел од натпреварот, при што бил јавно опоменет со жолт картон, по што наместо него на теренот влегол неговиот соиграч Богдан Милојевиќ. Колубара го загубила тој натпревар со резултат од 4:0. По враќањето во екипата на Борац, Гашиќ и формално останал член на клубот до истекот на неговата договорена обврска, до летото 2017 година. Во вториот дел од сезоната немал ниту еден настап за тимот.
Сезона 2017/18: Српска лига Исток
На почетокот на 2017 година, Гашиќ се вратил во фудбалскиот клуб Трајал, каде му се придружил на неговиот постар брат Владан во водењето на клубот. Со клубот тренирал во вториот дел од сезоната 2016/17 во Западната зона, но немал настапи до крајот на сезоната. Подоцна ја презел функцијата спортски директор во клубот, кој претходно ја извршувал Иван Драгичевиќ. По повлекувањето на капитенот Горан Ракиќ, односно неговото прекинување со играње на активен фудбал, Гашиќ, откако претходно ја префрлил документацијата за регистрација, ја презел улогата на носител на капитенската лента. Прв пат за клубот настапил во 1то коло од Српската лига Исток во сезоната 2017/18, против составот на Ртањ од Бољевац. Пред крајот на натпреварот од 10то коло од истото натпреварување, против екипата на Јединство од Параќин, Гашиќ бил исклучен, за прв пат во својата сениорска кариера и го пропуштил наредниот натпревар. По враќањето на теренот, тој го постигнал својот прв гол на официјалниот натпревар, кога бил прецизен од слободен удар во 70та минута од натпреварот на гостински терен кај екипата на Првата петтолетка во Трстеник. Гашиќ бил прогласен за најдобар играч на теренот и тоа вторпат по ред, постигнувајќи два гола во победата од 2:1 над екипата на Синѓелиќ од Ниш. Тој бил избран за најдобар играч во 14то коло според списанието Спорт Журнал. Со победата над екипата на Јастебац од Велики Шиљеговац во финалето на Купот на градот Крушевац, на 19 април 2018 година, Гашиќ го освоил својот прв трофеј како капитен на екипата наТрајал. Една седмица подоцна, на 26 април, Гашиќ постигнал 4 гола за време на полуфиналниот натпревар од Купот на Расинскиот округ, два од нив од пенал во победата од 11ː0 над тимот на Јухор од Обрез. Набргу потоа на 9 мај, Гашиќ го освоил тоа натпреварување со екипата на Триал, со победа од 3:1 против составот на Жупа од Александровац. По тој повод, пехарот му го врачил претседателот на Фудбалскиот сојуз на Расинскиот округ Драгиша Биниќ. Во натпреварот од втората сезона против Јединство во 25-то коло, Гашиќ го постигнал израмнувачкиот гол во нерешениот резултат од 1:1 на гостувањето во градот Параќин. Тој постигнал уште два гола до крајот на сезоната, против екипата на Озрен од Сокобања и составот на Цар Константин. Двата гола ги постигнал со удар од белата точка. Откако го освоил првото место на табелата во Српската лига Исток, Гашиќ се пласирал со екипата на Трајал во Првата лига на Србија.
Сезона 2019/20: повреда на 'рбетот
На почетокот на јули 2019 година, Гашиќ ги започнал подготовките за новата сезона во Првата лига на Србија, под водство на тренерот Горан Лазаревиќ. Тој ги пропуштил првите два пријателски натпревари против екипите на Раднички од Пирот и Колубара поради болки во грбот предизвикани од дискус хернија. Нешто подоцна му била констатирана посериозна форма на повреда, поради што не тренирал со тимот, иако отпатувал на завршната фаза од подготовките во Охрид. Бидејќи претходно имал слични проблеми, Гашиќ останал надвор од конкуренција на почетокот на сезоната. Процесот на рехабилитација започнал во Рибарска Бања, а првиот тренинг со тимот го одржал кон крајот на месец август истата година. Гашиќ за прв пат бил пријавен во протоколите официјални на средбата од шеснаесетфиналето на Купот на Србија, против составот на Раднички од Сурдулица, но не влегол во игра. По пауза од неколку месеци поради опоравување од повредата, Гашиќ го одиграл својот прв официјален натпревар во сезоната 2019/20 во 15 коло од Првата лига на Србија, против составот на Смедерево. По тој повод, тој влегол на теренот во 64та минута, кога го заменил Филип Гогиќ. Гагиќ бил вклучен во почетниот состав за натпреварот од 16то коло, кога екипата на Трајал гостувала кај екипата на Колубара во Лазаревац. Подоцна, играл против екипата на Будуќност од Добановци и составот на Графичар. Поради операција на слепо црево, ги пропуштил зимските подготовки и почетокот на пролетниот дел од сезоната. По три одиграни кола во 2020 година, претседателот на Република Србија, Александар Вучиќ, на 15ти март соопштил дека е донесена одлука за прогласување вонредна состојба на територијата на целата држава, поради пандемијата на корона вирусот. Согласно тоа, Фудбалскиот сојуз на Србија ја известил јавноста дека од тој момент се откажани сите натпревари под покровителство на таа организација и дека клубовите треба да се придржуваат до дополнителните инструкции од надлежните институции. Фудбалскиот клуб Трајал дополнително ги суспендирал сите активности на играчкиот кадар. Гашиќ до крајот на сезоната тренирал по посебна програма и не играл на натпреварувачки натпревари.
Сезона 2020/21: враќање во тимот
Во својство на спортски директор, во текот на летото 2020 година, Гашиќ го претставил тренерот Горан Лазаревиќ, кој се вратил на клупата на составот на Трајал, а потоа го водел преодниот рок. Поради рестриктивните мерки предизвикани од пандемијата на корона вирусот, екипата на Трајал не отпатувала на подготовките надвор од Крушевац, додека два пријателски натпревари биле прекинати поради неповолните временски услови. По пауза од неколку месеци, која ја направил во претходното првенство, Гашиќ го одиграл својот прв официјален натпревар на отворањето на сезоната 2020/21 во Првата лига на Србија. Подоцна неговиот тим бил поразен од тимот на Земун на стадионот во Горен Варош. На тој натпревар Гашиќ реализирал пенал за единствениот гол на својот тим во поразот со резултат од 3:1. Иако настапот на Гашиќ бил неизвесен пред следното коло поради проблеми со грбот, тој сепак ги одиграл сите 90 минути во минималната победа над составот на Лозница. На крајот од натпреварот против екипата на Колубара во Лазаревац, Гашиќ бил исклучен, и поради тоа бил суспендиран за натпреварот од 4то коло со клубот на Динамо во Врање. По истекот на казната се вратил во тимот и тоа против екипата на Будуќност од Добановац, а во следното коло на гостувањето кај составот на ГФК Јагодина воопшто не играл. Кон крајот на натпреварот со панчевски Железничар, во кој Трајал победил со резултат од 2:1, Гашиќ го напуштил теренот за да го замени неговиот соиграч Душан Пуношевац. Потоа ги одиграл сите 90 минути против составот на Дубочица во Лесковац, каде Трајал бил поразен со минимален резултат. По тој натпревар, екипата на Трајал со истиот резултат бил поразен од составот на Слога од Краљево на домашен терен во Крушевац. Подоцна, тимот остварил две врзани победи, против Раднички во Сремска Митровица, односно белградски Графичар. На сите три натпревари одиграни во октомври Гашиќ добил по еден жолт картон. Бидејќи собрал парен број жолти картони со претходно јавно предупредување, бил суспендиран за натпреварот од следното коло, кога противник на Трајал бил составот на ИМТ. Во меѓувреме играл во шеснаесеттофиналето на Купот на Србија, по што биле совладани од составот на ТСЦ од Бачка Топола. Гашиќ се вратил во составот на тимот за натпреварот против Раднички од Пирот, но потоа го пропуштил остатокот од првиот дел од сезоната. На тимот повторно му се приклучил за време на зимските подготовки. Во втората половина од сезоната, својот прв натпревар го одиграл во 21то коло од Првата лига, со екипата на Динамо од Врање, кој завршил со резултат од 0:0. Екипата на Трајал испаднала од лигата по завршувањето на натпреварувањето во таа сезона.
Сезона 2021/22
На отворањето на сезоната 2021/22 во Српската лига Исток, Гашиќ успеал да постигне гол од пенал за резултат од 2:0 против составот на Мешево. Тој играл со тимот во прелиминарното коло од Купот на Србија, кога Трајал го победил составот на Графичар со минимален резултат и се квалификувал во следната фаза од натпреварувањето. Повторно успешно реализирал гол од пенал во победата над составот на Тимочанин во 8 коло од лигашкиот натпревар. Го водел составот против екипата на Партизан, на стадионот на улицата Хумска во Белград, кога Трајал бил елиминиран од понатамошното натпреварување во Купот на Србија.
Начин на игра
Фудбалерот Гашиќ е висок 191 сантиметар, кој подобро ја користи десната нога и најчесто игра како централен дефанзивец. Во периодот поминат во екипата на Темниќ, тој бил искористен и како последен играч од средниот ред, во одредени тактички варијанти. По неговото враќање во составот на Трајал, Гашиќ ја презел улогата на капитен на тимот. Гашиќ во сезоната 2017/18 во Српската лига Исток играл со просечен резултат 6,84, додека двапати бил прогласен за играч на натпреварот. Еднаш бил избран и за играч на колото. Често изведувал пенали и слободни удари, и на тој начин постигнувал повеќе голови. Успехот од 10 гола во сите натпреварувања, вклучувајќи ги лигата и подлигашките купови, го рангирал на второто место на листата на најдобри стрелци на клубот таа сезона веднаш зад Алекса Андрејиќ. Тогашниот тренер Миљојко Гошиќ во некои ситуации Гашиќ во текот на играта го префрлал во офанзивниот дел од теренот, каде што го користел како најистурен напаѓач. Со доаѓањето на Горан Лазаревиќ на чело на стручниот штаб на екипата Трајал, концептот на играта бил променет, а Гашиќ добил задача да го брани вториот дирек при прекини на одбраната. Во натпреварот од 11то коло од Првата лига на Србија за сезоната 2018/19, Гашиќ погрешно ја проценил траекторијата на топката при ударот на Филип Антонијевиќ, што довело до гол за минимална победа на гостинсккиот тим на Телеоптик. Во следното коло, на гостински терен кај Слобода во Ужице, Гашиќ ја исфрлил топката од гол линијата по корнер на домашната екипа, со што екипата на Трајал го сочувала водството од 1ː0 до крајот на натпреварот. По промашениот пенал на Гашиќ во 20 коло од натпреварувањето, на дуелот против составот на Јавор од Ивањица, следниот пенал за екипата на Трајал бил досуден две кола подоцна, кога го шутирал и погодил соиграчот Немања Милисављевиќ за минимална победа над составот на Жарково. Тренерот Лазаревиќ на некои натпревари ја користел формацијата 3-5-2.
Приватен живот
Милан Гашиќ е роден во Крушевац како среден од трите сина на Ирена и Братислав Гашиќ. Браќата на Милан, Владан и Никола, исто така играат фудбал, додека неговиот вујко, Бобан, е стопанственик и функционер. Милан Гашиќ го стекнал своето средно образование во Гимназијата во Крушевац, по што се запишал на Универзитетот Мегатренд во Белград. Тој поседувал вежбалница во неговиот роден град. Својот татко го доживувал како идол и како поткрепа во животот. Во февруари 2021 година, Милан и неговата сопруга го добиле синот Матија.
Контроверзни моменти
„Тогаш имав 20 години. Кога влегов во соблекувалната, тоа беа играчи кои порано ги гледав на телевизија. Пред тоа немав никакво искуство со Суперлигата. Секој играч од првиот до последниот беше коректен со мене. Кога излегов по првиот тренинг имав вкупно 100 пораки. Веднаш разбрав за што се работи и дека сите тие новости веќе се објавени насекаде. Наредниот ден изутрина ги купив сите весници од трафиките. Во нив пишуваше само убави работи за мене. Наредниот ден пак исти ,следниот исто така. Четвртиот ден одам на тренинг и економот во клубот ми вели ,,Денес нема да се соблекуваш." Го прашав зошто, така наредиле од горе во клубот. Којзнае ако останев и понатаму во клубот што се ќе се случуваше. И реков дека тогаш сум влегол на „Маракана“ и никогаш повеќе во животот.
И еве сега е 2019 година и никогаш не стапнав таму. Се извинувам влегов еднаш кога настапував. Потоа ме повика брат ми да ги гледаме екипите на ЦСКА и Арсенал и сега екипите на ПСЖ и Наполи, но одговорив никако. И навистина од тогаш немам отидено ниту еднаш.
Навивам за Ѕвезда, нормално, ама ... Одам по некогаш во салата Пионир за да гледам кошарка, но на стадионот никако.“
Милан Гашиќ за претстојот во клубот на Црвена ѕвезда
Интервју:
Гашиќ ѝ станал познат на пошироката јавност на почетокот на 2014 година, кога се појавил на тренингот на тимот на Црвена ѕвезда. По краткотрајните непознати во врска со случајот, било откриено дека тој е син на тогашниот градоначалник на Крушевац и висок функционер на Српската напредна странка, Братислав Гашиќ. Ваквиот потег челниците на клубот го објасниле со фразата дека секој што сака може да дојде на пробата во Цевена ѕвезда. [6] [7] Дел од фановите и поддржувачите на клубот настанот го окарактетризирале како непотизам и злоупотреба на политичката ситуација која практично се манифестира со печатење графитна текстуална порака: Децата на функционерите на политичките партии ќе бидат отстранети од западниот службен влез на стадионот на Црвена ѕвезда. Поради негативните реакции во врска со можното учество на неговиот син во клубот, Братислав Гашиќ одржал импровизирана прес-конференција на стадионот. Тој ја демантирал политичката позадина на целиот случај, и потенцирал дека Милан во клубот пристигнал со помош на тренерот. На крајот, според Братислав Гашиќ, доаѓањето на неговиот син во клубот било реализирано како резултат на договор со Небојша Човиќ, тогашен член на бордот на директори на екипата на Црвена ѕвезда. Милан веднаш потоа го напуштил клубот. Подоцна, за време на ангажманот на Милан во екипата на Младост од Лучани, некои медиуми пишувале за можен конфликт на интереси. Било истакнато дека Радош Миловановиќ, таткото на тренерот на екипата на Младост, Ненад Миловановиќ, е директор на компанијата „ Милан Благојевиќ - Наменска “, чија производствена програма најмногу е наменета за Министерството за одбрана на Република Србија, а на чело на министерството за одбрана бил токму Братислав Гашиќ, таткото на Милан Гашиќ. Набрзо по неговото враќање на фудбалскиот клубот на Трајал, Милан се приклучил на неговиот постар брат, Владан во водење на клубот и по официјалното регистрирање за клубот ја презел капитенската лента на почетокот на сезоната 2017/18. Во истата сезона ја прифатил улогата на спортски директор, што претставувало двојна позиција во клубот. Така, играчкиот фонд на клубот бил во најголем број од фудбалери кои Милан Гашиќ ги знаел од порано. По поразот на Трајал од тимот Телеоптик во 11то коло од Српската прва лига за сезоната 2018/19, предизвикан од директна грешка на Гашиќ, се појавиле шпекулации за можно местење на натпреварот. Гашиќ на прес-конференцијата пред натпреварот од следното коло ја демантирал таквата можност, а ситуацијата ја опишал како ненадејна грешка.
По повредата на 'рбетот и неколкумесечното закрепнување, во месец октомври 2019 година, Милан Гашиќ се вратил на терените. Потпишал изјава дека ќе игра на сопствен ризик и покрај препораките на докторот. Воедно, тој ги критикувал игрите и неангажираноста на помладите соиграчи и за единаесетте последователни натпревари без победа. Изјавил дека тимот нема лидер на теренот, односно авторитет како што го имал тој како капитен.
Патрис Евра
Патрис Латир Евра (роден на 15 мај 1981 година во Дакар) — француски фудбалер со сенегалско потекло, лев бек на Вест Хем Јунајтед и на француската репрезентација.
Технички одлики
Иако првично играл како напаѓач, тој првенствено игра на позицијата лев бек и е опишан како "класичен пример на модерен страничен бек", кој е познат по своето "темпо, атлетизам, и способност за вклучување во нападот ". Евра, добил многу пофалби од Сер Алекс Фергусон за својата способност да биде водач, односно капитен и на Манчестер Јунајтед и на репрезентацијата на Франција.
Светско првенство во снукер
Спонзор на првенството е „Betfred“, најголемата интернет-обложувалница во светот.
Патрис Евра
Клупска кариера
Евра е роден во Дакар, Сенегал како син на дипломат, и пристигнал во Европа кога имал само една година. Тој израснал во Франција и ја започнал својата фудбалска кариера играјќи за различни клубови во регионите на Франција, како за клубот од градот во којшто живее ЦО Лес Ули и ЦФЦ Бретињи. Во 1997 година, се преселил во првиот негов професионален клуб, Париз Сен Жермен, каде што играл за младинскиот тим. Една година подоцна, Евра заминал во соседна Италија, каде го потпишал својот прв професионален договор со екипата на Марсала од Сицилија. Тој го направил своето професионално деби во Серија Ц1 во 1998 година, и ја завршил својата прва сезона како професионалец со 24 настапи и 3 гола за Марсала. Следната сезона добил ангажман во екипата на Монца во Серија Б, каде исто така останал само една сезона, пред да се врати во Франција и да потпише договор со екипата на Ница, каде што бил претворен во лев бек поради повредите на многуте соиграчи (претходно играл во средината на теренот). Евра одлично се снашол на таа позиција и на крајот од сезоната бил прогласен за најдобар лев бек во втората француска лига. Во 2002 година, Евра се преселил во Монако и веќе во првата сезона придонел за освојувањето на Лига купот во 2003. Тој исто така играл и во Европските турнири за првпат во својата кариера, а во сезоната 2003-2004, тој бил важна алка во тимот на Монако предводен од Дидје Дешан кој стигнал до финалето на Лигата на шампионите, но таму загубиле од Порто со убедливи 0-3. Во истата сезона во Франција, Евра ја добил наградата за млад играч на годината и исто така бил избран во тимот на сезоната на Француската Лига 1. Набргу потоа тој заиграл и за селекцијата на триколорите. Настапите на Евра во Монако кулминирале со трансфер во англискиот гигант Манчестер Јунајтед на 10 јануари 2006 година за сума од 5,5 милиони фунти. Своето деби за црвените ѓаволи го направил само четири дена подоцна во Манчестерското градско дерби против Манчестер Сити. Во ноември истата година тој го постигнал својот прв гол во дресот на Јунајтед во натпревар против Евертон.
Светско првенство во снукер
Прваци по земји (современ период)
Податок од 2013 г.
Патрис Евра
Клупска кариера
Додека настапувал за Манчестер Јунајтед, Евра освоил мноштво трофеи, во која се вклучени освојувањето на Лига купот во неговата дебитантска сезона во клубот. Во својата втора сезона, тој ги ставил во сенка неговиот сонародник Микаел Силвестре и Габриел Хајнце како прв избор на позицијата лев бек и оттогаш освоил пет титули во Премиер лигата, една во Лигата на шампионите, едно Светско клупско првенство, три Лига Купа, како и четири ФА Комјунити Шилд наслови. Во 2009 годината бил избран во Тимот на годината на УЕФА.
Светско првенство во снукер
Прваци по земји (
Податок од 2013 г.
Патрис Евра
Клупска кариера
На 21 јули 2014, Евра му се приклучил на Јувентус потпишувајќи две годишен договор со клубот. Сумата на трансферот изнесувала 1,2 милиони фунти, а подоцна се зголемила на 1,5 милиони £, откако Јувентус успеал да се квалификува за Лигата на шампионите 2015-2016. Својот прв гол за Јувентус го постигнал на 14 декември 2014 во првенствениот натпревар против Сампдорија што завршил 1-1, стрелајќи прецизно со глава по корнерот на Клаудио Маркизио во 12-тата минута. По повредата на Квадво Асамоа, Евра заработил место во почетната постава на Јувентус и дал голем придонес во текот на сезоната за освојувањето на скудетото во Серија А, на 2 мај, како и Купот на Италија на 20 мај 2015, со победата над Лацио во финалето. На 6 јуни тој го започнал Финалето на Лигата на шампионите против Барселона на Олимпискиот стадион во Берлин, во кое Јувентус бил поразен со 3-1. Тоа било неговото петто појавување во финалињата на Лигата на шампионите, и со овој пораз тој станал единствениот играч кој загубил во 4 финалиња (2004, 2009, 2011, 2015).
Светско првенство во снукер
Најуспешни играчи во модерната ера
За почеток на „модерната ера“ на снукерот се смета 1969 г., кога во натпреварите е повторно воведен системот на елиминации. За најуспешен играч во современиот професионален снукер се смета Стивен Хендри, со вкупно седум титули. По шест титули имаат Стив Дејвис (освоени во 1980-тите) и Реј Риардон (освоени во 1970-тите).
Патрис Евра
Клупска кариера
Следната сезона ја отворил со нов трофеј, по триумфот во Суперкупот на Италија над Лацио со 2-0 во Шангај. На 25 ноември 2015, Евра го направил својот 100-ти настап во Лигата на шампионите во натпревар од групната фаза против Манчестер Сити, со што станал втор французин кој успеал да го стори тоа после Тјери Анри.
На 25 јануари 2017, по единаесет години играње во странство се вратил во Франција потпишувајќи договор со екипата на Олимпик Марсеј.
Репрезентативна кариера
Евра е исто така член на француската репрезентација. Своето деби во националниот дрес го имал во август 2004 во пријателски натпревар против Босна и Херцеговина.
Ват
Ват (анг. watt; симбол: W, Вт) е изведена SI-единица за моќност. Еднаков е на 1 џул во секунда (1 J/s), или во електрични единици, еден волт-ампер (1 V·A).
Ват е брзина, во џули по секунди, при кој енергијата се претвора, користи или шири.
Единицата ват го добила името по Џејмс Ват поради неговите придонеси во развојот на парната машина и е усвоена на Вториот конгрес на Британската асоцијација во 1889 година и потврдена на единаесеттата Генерална конференција за тегови и мерки во 1960 година.
Диелдрин
Диелдринот претставува хлориран јаглеводород кој за првпат бил синтетизиран во 1948 година од J. Hyman & Co, Denver и се користел како инсектицид.
Japan Hot 100
Japan Hot 100 е музичка табела за синглови во Јапонија. Составувана е од Билборд и Hanshin Contents Link почнувајќи од февруари 2008. Новите синглови на табелата се прикажуваат секоја среда на billboard-japan.com (JST) и секој четвртој на billboard.com (UTC).
Табелата Japan Hot 100 има слична структура како Билборд Хот 100 во САД. Собира податоци за продажбите на ЦД-ата од Soundscan Japan и слушаност на радијата од Plantech. Иако Јапонија има најмногу дигитални спуштања во светот тие не се сметаат за одредување на позицијата на табелите.
Првата број-еден песна на табелата била „Step and Go“ од Араши на 3 март 2008. Песните кои се искачиле на првото место биле три англиски песни и една јапонска песна. Првата била „Bleeding Love“ од Леона Луис на 8 мај 2008, втората била „Blame it on the Girls“ од Мика, а третата била „Born This Way“ од Лејди Гага на 11 април 2011.
На изданието на 8 март 2010, „Hitomi no Screen“ од Hey! Say! JUMP станала 100-тата број-еден песна на табелата.
Реса (ботаника)
Реса е тенка цилиндрична китка од цветови кои се опрашуваат ветерно (анемофилно) и немаат ливчиња. Ресите се наоѓаат кај многу растителни фамилии како Брези, Буки, Црници и Врби. Содржат еднополови цветови. Често едно растение има само машки реси, додека друго само женски, но можно е да ги има и двете. Ресородни растенија се даб, бреза, врба, јасика, костен, комптонија и топола.
1535 во архитектурата
1535 година во архитектурата содржи некои значајни настани.
Св. Кузман и Дамјан (Светораче)
'''Св. Кузман и Дамјан''' — археолошко наоѓалиште во кичевското село Светораче. Претставува црква од доцниот среден век. Според податоците од мештаните, на месноста всушност се темелите на новоизградената црква „Св. Кузман и Дамјан“ која е изградена во 1885 година.
3-Хептанон
Подготовка
3-Хептанонот се произведува индустриски преку редуктивна кондензација на пропиналдехид (пропанал) со бутанон (метил етил кетон). Оваа реакција дава хепт-4-ен-3-он, кој последователно се хидрогенизира во 3-хептанон.
Изрека
Изрека е нешто изречено (кажано), кое се смета за забележително и значајно на еден или друг начин.
Зависно од аспектот на забележителност, постојат ред синоними или облици на изрека:
NGC 6343
NGC 6343 — галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6343 се споменува и како MCG 7-35-60, CGCG 225-95.
Откривање
Објектот е откриен на 21 април 1887 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6343 е од видот C. Видливиот сјај со голо око изнесува 13,8 m, а оној во рамките на интервалот од минималната до максималната честота 14,8 m, додека површинскиот сјај изнесува 13,9 m/лм2. NGC 6343 има привидни димензии од 1,1' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 17 м 16,2 с, а неговата деклинација, односно висината на лакот на тој агол, +41° 3' 10"".
Тумба (Ивањевци)
Тумба — археолошко наоѓалиште во битолското село Ивањевци. Претставува населба од неолитско време. Се наоѓа северно од селото, во рамнината, каде по површината се среќаваат фрагменти од керамички садови.
Широконосни мајмуни
Широконосните мајмуни, со исклучок на човекот, се единствените примати кои живеат на американскиот континент. Нивниот ареал на живеење се протега од јужно Мексико до северна Аргентина. На островите од Карипското Море порано постоеле неколку (денес изумрени) видови кои припаѓале во групата на антилски мајмуни (Xenotrochini).
За разлика од старосветските мајмуни, кај широконосните мајмуни ноздрите се насочени нанапред, а носот во целост е покрупен и поширок. Големината и тежината на широконосните мајмуни е различна. Најмал претставник од овој инфраред воопшто е џуџестиот мармозет, кој тежи само 100 г, а најголеми се дрекавците и неколку видови на пајаковидни мајмуни, чија тежина надминува 10 кг. Сите новосветски мајмуни живеат на дрвјата и, со исклучок на ноќните мајмуни, активни се во текот на денот.
Најстарите фосили од широконосни мајмуни и припаѓаат на олигоценската епоха. Во однос на двата други инфраредови на сувоносни мајмуни, поблсико сродство имаат со старосветските мајмуни отколку со аветите. Многу е веројатно дека предците на овој таксон го преминале Атлантскиот Океан на пловечки дрвја во епохата кога растојанието меѓу континентите не било толку големо.
Систематика
Широконосните мајмуни се распределени во пет семејства:
Сталеви Трници (Ранченци)
На 3 км југозападно од селото, по површината на нивите се среќаваат фрагменти од керамички садови, питоси и градежен материјал (камења, тегули, имбрекси).
Парк на принцовите
Паркот на принцовите (, литературно "Princes’ Park" на англиски) е фудбалски стадион во Париз, Франција. Објектот се наоѓа во југозападниот дел на француската престолнина, во рамките на 16-то окружување во Париз, во непосредна близина на стадион Жан-Буин (рагби место) и во рамките на пешачење од Стадионот на Ролан Гарос.
Стадионот, со сместивост за седење од 47.929 гледачи, е домашен терен на клубот Париз Сен Жермен од 1974 година. Пред отворањето на Стад де Франс во 1998 година, тој бил исто така дом арена на француската репрезентација во фудбал и во рагби. Теренот на Паркот на принцовите е опкружен со четири покриени трибини, официјално познати како Францис Борели, Аутеил, Париз и Булоњ.
Замислен од архитектот Роџер Таилиберт, сегашната верзија на Паркот на принцовите официјално била отворена на 4 јуни 1972 година, и чинела од 80–150 француски франци. Стадионот е трет кој е изграден на местото, првото отворање на вратите било во 1897 година, а второто во 1932 година.
ПСЖ го регистрирал својот рекорд на домашен терен во 1983 година, кога 49.575 гледачи биле сведоци на победа на клубот со резултат 2-0 над Ватерсхеј во четврт-финалето на Купот на победниците на Купувите. Сепак, Француската репрезентација за рагби фудбал го има апсолутниот рекорд на стадионот. Тие го поразиле велшкиот национален рагби тим со резултат 31-12 во 1989 година пред 50.370 гледачи.
Дипах (Тирингија)
Дипах (Dippach) — општина во округот Вартбург, во Тирингија, Германија.
Сухорје
Сухорје (словенечки: Suhorje) — населба во Општина Пивка во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
1534 во архитектурата
1534 година во архитектурата содржи некои значајни настани.
NGC 3993
NGC 3993 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3993 се споменува и како UGC 6935, MCG 4-28-101, CGCG 127-112, KUG 1155+255A.
Откривање
Објектот е откриен на 6 април 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3993 е од видот Sb. Видливиот сјај со голо око изнесува 13,7 m, а оној во рамките на интервалот од минималната до максималната честота 14,5 m, додека површинскиот сјај изнесува 13,4 m/лм2. NGC 3993 има привидни димензии од 1,6' х 0,4'.
Астрономски податоци
Објектот е од епохата Ј2000.0. Положбениот агол на објектот е во износ од 141°.
NGC 1917
NGC 1917 — збиено ѕвездено јато во соѕвездието Златна Рипка, заведено во Новиот општ каталог на длабоконебесни тела.
Податоци од набљудување
Според морфолошката класификација на галаксиите, NGC 1917 е од видот GCL. Видливиот сјај со голо око изнесува 12,3 m, а оној во рамките на интервалот од минималната до максималната честота 12,9 m.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 19 м 1,2 с, а неговата деклинација, односно висината на лакот на тој агол, - 68° 59' 54".
Стојан Велковски
Стојан Велковски – Цојле (Скопје, -, Германија, ) — македонски фудбалер, еден од најдобрите играчи на ФК Вардар во 50тите и 60тите години од 20тиот век.
Животопис
Велковски е роден во Скопје на 8 мај 1934 година. Тој бил член на генерацијата на ФК Вардар која во 1961 година го освоил Купот на Југославија заедно со Часлав Божиновски, Тоде Георгиевски, Благоја Вучидолов, Драган Трајчевски, Петар Ангушев, Славко Дацевски, Мирко Илиевски, Владо Николовски, Андон Дончевски, Петар Шулинчевски и др. кога на стадионот ЈНА во Белград, Вардар го победил Вартекс во финалето, и го подигнал големиот пехар. Велковски во 1965 со сопругата и двете ќерки ја напуштил тогашна СФРЈ и се преселил во Улм, Германија, како појачување на градскиот клуб ТСГ Улм 46. Починал во Улм, Германија на 15 јуни 2019 година.
Црква „Успение на Пресвета Богородица“ - Хомондос
Успение на Пресвета Богородица (Ιερός Ναός Κοιμήσεως της Θεοτόκου) — црква во селото Хомондос, Серско, Егејска Македонија. Влегува во состав на Серско-нигритската епархија на Цариградската патријаршија. Има улога на парохиски храм.
Историја
Камен-темелникот на храмот е поставен на 13 ноември 1997 г. и црквата е осветена на 28 јуни 2003 г. Градбата претставува крстокуполна базилика со вградена висока камбанарија во југозападниот агол.
Во парохијата влегуваат и црквите „Св. Рафаил, Никола и Ирина“ и „Св. Илија“.
Фонд за здравствено осигурување на Македонија
Фонд за здравствено осигурување на Македонија (кратенка: ФЗОМ; службено познат како Фонд за здравствено осигурување на Република Северна Македонија) — македонска институција која ја врши функцијата како единствена осигурителна организација во која се спроведува задолжителното здравствено осигурување врз начелата на заемност солидарност, за целата територија на Република Македонија. Сегашни директори на фондот се Ден Дончев и Орхан Рамадани.
Фондот е основан на 17 октомври 2000 година кога Собранието на Република Македонија донесе одлука со која се именувани членови на Управниот одбор на ФЗО.
Надлежности
Фондот ги има следните надлежности: со општи акти ги уредува прашањата за кои е овластен со овој закон;
Управен одбор
Со Фондот управува Управен одбор. Тој се состои од 7 члена кои ги именува Владата на Република Македонија за време од четири години и тоа:
Управниот одбор има претседател и заменик на претседателот од именуваните претставници од Министерството за здравство и Министерството за финансии кои наизменично по една година се менуваат во текот на мандатот.
За членови на Управниот одбор се предлагаат лица кои имаат високо образование и работно искуство од финансиското работење или од системот и организацијата на здравствената заштита и здравственото осигурување, при што да се води сметка за соодветната и правичната застапеност на граѓаните на сите заедници.
Директори
Работоводниот орган на Фондот се состои од два директори, кои се подеднакво одговорни за работењето на Фондот и за обврските што се преземаат во правниот промет. Директорите на Фондот го именува Владата на Република Македонија, на предлог на министерот за здравство.
Подрачни служби
Фондот има вкупно 30 подрачни служби, односно скоро во секој град во Македонија.
Полона Ловшин
Полона Ловшин — словенечка сликарка и илустраторка, родена е на 10 јуни 1973 во Љубљана, СФРЈ денес Словенија.
Животопис
Дипломирала сликарство на Академијата за ликовна уметност во Љубљана во класата на истакнатиот словенечки уметник Херман Гвардјанчич.
Со илустрации на книги, списанија, сликовници, започнала да се занимава од 1990 година. Соработувала со издавачката куќа „Младинска книга“ како и со списанијата: „Змајче“, „Цицидо“, „Цицибан“, „Кекец“, воедно илустрирајќи голем број учебници и сликовници.
Илустрацииите за сликовницата „Бобек и барчица“, биле номинирани за најдобри и оригинални сликарски решенија на сликовница и книга за деца во Словенија за 2004 година.
Во 2006 година година ја добила наградата за најдобро илустрирана детска книга во Словенија за сликовницата „Медо ја решава збунетоста сета“.
Ловшин во континуитет соработува со истакнати странски издавачки куќи: Пан Макмилан, „Пингвин“ и „Темплар“.
Нејзиното творештво е претставувано на Саемот на книгата (секоја година во Љубљана), како и на Саемот на книгата во ТБолоња, на Биеналето за уметнички илустрации во Јапонија и Братислава.
Публикува и приредува самостојни изложби во Словенија и во странство:Италија, Словачка, Јапонија...
Полона Ловшин е една од нај истакнатите словенечки илустраторки и сликарки а со бројните соработки со странските познати издавачки куќи и самостојни изложби таа го потврди своето истакнато уметничко меѓународно реноме.
Живее и работи во Љубљана
Мирко Антенучи
Мирко Антенучи (роден на 8 септември 1984, во Термоли) — италијански фудбалер, напаѓач на Бари.
Џулијанова
Антенучи ја започнал својата кариера во 2002 година со Серија Ц1 клубот, Џулијанова,каде за две сезони во клубот младиот напаѓач успеал да забележи 35 настапи.пред да ја помине сезоната 2004-05 како позајмен во Серија Ц2, Анкона. За време на неговата позајмица во клубот, Антенучи постигнал два гола во 27 лигашки натпревари, пред да се врати во Џулијанова во летото 2005 година. Во неговиот втор мандат со клубот од Терамо, Антенучи постигнал 12 гола во 57 лигашки натпревари, во текот на две сезони.
Катанија
Во Јули 2007 тој бил ангажиран од страна на Серија А од Катанија и бил позајмен на Венеција пред почетокот на сезоната 2007-2008.Забележал 27 настапи постигнувајќи 6 гола.На 1 Јули 2008 година Антенучи се вратил во Катанија и влегол во првиот состав.Тој забележал четири настапи од клупата под водство на тренерот Волтер Зенга во првата половина од сезоната 2008-2009 во Серија А.На 5 Јануари 2009,Антенучи бил испратен на позајмица во Серија Б во екипата на Пиза со цел да стекне искуство и минутажа.За време на неговиот шестмесечен престој во клубот од Серија Б,Антенучи постигнал само еден гол во 20 лигашки настапи и клубот не успеал да избегне испаѓање и исто така банкротирал.Антенучи се вратил во Катанија на 30 Јуни 2009.
Враќање во Катанија
На 21 Јуни 2012 година Катанија го победила Торино во надавањето за косопственички играчи, и 28 годишниот Антенучи се вратил во Сицилија пред почетокот на Серија А сезоната 2012-2013.Откако забележал еден настап од клупата во првиот меч од сезоната на 26 Август 2012 бил испратен на позајмица во Специја во Серија Б,на уште една долга позајмица,и тој ја завршил сезоната со 6 гола на 33 лигашки натпревари.
Тијаго Алкантара
Тиаго Алкантара до Насименто роден на 11 април 1991 година, попознат како Тиаго, е шпански фудбалски репрезезентативец кој настапува за англискиот премиерлигаш Ливерпул.
Роден е во Италија од бразилски родители, неговиот татко Мазињо е поранешен фудбалски репрезентативец на Бразил и дел од генерацијата која го освои Светското првенство во Сад 1994 година. Тијаго се приклучил на ФК Барселона на возраст од 14 години, а своето деби го имал во 2009 година. По освојувањето на повеќе трофеи вклучувајќи четири Ла Лига првенства, Лига на шампионите и ФИФА клупско Светското првенство со Барселона, тој беше потпишан од страна на Баерн Минхен за 25 милиони евра € во 2013 година. Со Баерн, тој има освоено седум трофеи, вклучувајќи ја и Бундеслигата во секоја од првите три сезони.
По успешните настапи за Шпанија на Европското првенство во Шпанија за играчи под-19 години  и за фудбалската репрезентација под 21 година, тој го направи своето деби за Шпанија во 2011 година. Тој беше привремен репрезентативец на Шпанија на Светското првенство 2014, но се повлече поради повредата на коленото. Тиаго беше селектиран за УЕФА Евро 2016.
Једоарце
Једоарце — село во Општина Тетово, во околината на градот Тетово.
Географија и местоположба
Једоарце се наоѓа 6 километри северно од Тетово, на падините на Шар Планина.
Историја
Според турски документи од 1628 година село Једоарце се наоѓало во вилаетот Калканделен (Тетово) и било населено од 25 семејства (ханиња). Населено е пред повеќе од 350 години, а во неговата околина има траги на уште постаро село кое се викало Ѓиновце. Според усните преданија жители во Једоарце (родот Календаровци) се доселиле од местото Калис во Грција, што е многу неверојатно, бидејќи македонските места во тие краишта немале грчка топонимија сè до нивното вештачко преименување од грчките власти по припојувањето на Егејска Македонија во XX век. Тоа биле припадници на словенско племе кои одејќи од север кон југ стасале до Солунското Поле. Потоа, бегајќи од летните горештини, доаѓале со своите стада овци на падините на Шар Планина. Наесен, тие повторно се враќале назад. Најпрвин доаѓале секоја година со стадата овци, а подоцна и постојано се доселиле. Така настанале и соседните села Сетоле и Отуње.
Население
Според статистиката на Васил К’нчов („Македонија, Етнографија и статистика“) од 1900 година, во Једоарце живееле 85 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Једоарце имало 128 Македонци, под врховенството на Бугарската егзархија.
Според Афанасиј Селишчев, во 1929 година селото имало 16 куќи со 113 жители, сите Македонци.
На пописот од 2002 година, селото имало 5 жители, сите Македонци.
Според последниот попис од 2021 година, во селото живееле 16 жители, од кои 5 Македонци и 11 Албанци.
Родови
Једоарце е македонско село.
1533 во архитектурата
1533 година во архитектурата содржи некои значајни настани.
Големи Камења (Преод)
Големи Камења — археолошко наоѓалиште во светиниколското село Преод. Наоѓалиштето претставува некропола од доцноантичкото време.
На 500 м северозападно од селото, на една блага височинка, со пад кон северозападната страна, се наоѓаат повеќе гробови со камена конструкција.
Алдрин
Алдринот претставува органохлорно соединение кое се користело како инсектицид во текот на седумдесеттите години од минатиот век. Денес е забрането се користење како инсектицид во многу земји.
Папа Климент XII
Климент XII (лат. Clemens PP. XII; 7 април 1652 - 6 февруари 1740) — римски папа од 12 јули 1730 до 6 февруари 1740. Тој бил ппата, кој во 1738, за првпат ја осудил тајната организација на Масоните.
Пријателот Џои (филм од 1957)
Содржина
Џои Еванс е вредно, но романтично момче (го игра Синатра) кое сака да изгради нов ноќен клуб во Сан Франциско. Тој ги сака жените и штом ќе ја сретне наивната танчерка Линда (ја игра Новак), веднаш го обземаат искрени чувства кон неа. Меѓутоа, со цел да најде пари за новиот клуб, тој се дружи и со поранешната стриптизета Вера (ја игра Хејворт), која сега е богата вдовица и угледна госпоѓа.
508 п.н.е.
508 п.н.е. — година според општоприфатениот календар. Тоа била 508. година пред новата ера, 508. од првиот милениум п.н.е., 8. од 6 век п.н.е. и деветта од 500-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5000 и 5001 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4242 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3252 и 3253 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 245.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 508 година се протега во 2128 и 2129, додека според второто гледиште, годината трае во текот на 2188 и 2189 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 35. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1164 и 1163 исламска година пред хиџра.
508 п.н.е. — година според општоприфатениот календар. Тоа била 508. година пред новата ера, 508. од првиот милениум п.н.е., 8. од 6 век п.н.е. и деветта од 500-тите п.н.е.